text: কোয়েলের ঘর ভাঙার গুজব!...-405674 | কালের কণ্ঠ | kalerkantho
  ১৬ সেপ্টেম্বর, ২০১৬ ১৪:০৭
  অভিনেত্রী রচনা বন্দ্যোপাধ্যায়ের পরে টলিউডে ঘর ভাঙতে চলেছে টলিপাড়ার অন্যতম নায়িকা কোয়েল মল্লিকেরও। টিনসেল টাউনে এ রকমই একটি খবরে এখন জোর গুঞ্জন চলেছে। নামকরা অভিনেতা রঞ্জিত মল্লিকের মেয়ে, এই নায়িকা অভিনয় শুরু করেন অনেক কম বয়সে। জনপ্রিয়তাও পান প্রচুর। টলিউডেরই পাঞ্জাবি প্রযোজক নিশপাল সিংয়ের সঙ্গে চুটিয়ে প্রেম করেন ওই নায়িকা। তারপরে মহাধুমধাম করে চারহাত এক হয় দুজনের।
  বিয়ের পর চুটিয়ে সংসার করছিলেন নায়িকা l কিন্তু, তার মধ্যেই যেন বিষাদের সুর বাজতে শুরু করেছে l টলিপাড়ায় কান পাতলেই শোনা যাচ্ছে, এখন নাকি আর স্ত্রীতে মন নেই প্রযোজকের। তিনি নাকি অন্য এক নায়িকার সঙ্গে সম্পর্কে মজেছেন। আর তাতেই নাকি বেজায় চটেছেন ওই কোয়েল। শ্বশুর বাড়ি ছেড়ে আপাতত নাকি বাবা-মায়ের সঙ্গেই থাকছেন কোয়েল।